ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 13/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Jatkan opetussarjaani Daavidista.
Aiheesta on saatavissa uusi kirja. Suosittelen hankkimaan sen.
Laajennettu opetukseni Daavidista on myös saatavissa CD:na ja DVD:nä.
Nämä materiaalit ovat olleet myynnissä jo vuosia, -
mutta ne on laajennettu neliosaisista viisiosaisiksi tv-ohjelmasarjan aikana.
Esimerkiksi tänään opettamani asiat eivät kuulu alkuperäiseen opetukseen.
Kannattaa siis hankkia myös tämä uusi versio.
Viime jaksossa puhuin siitä, että Daavid ja hänen miehensä -
piileskelivät luolassa Saulia, Daavidin appiukkoa -
ja hallitsevaa kuningasta, joka ajoi Daavidia takaa tappaakseen hänet.
Saul meni sisään tuohon samaan luolaan käydäkseen tarpeillaan.
Daavidin miehet kehottivat Daavidia tappamaan Saulin, -
Sen sijaan Daavid vain leikkasi palasen Saulin viitan liepeestä.
Saulin poistuessa luolasta Daavid heittäytyi maahan hänen eteensä.
1. Sam. 24:9 "Senjälkeen Daavid myös nousi, lähti luolasta -
ja huusi Saulin jälkeen: 'Minun herrani, kuningas!'
Kun Saul katsahti taaksensa, -
kumartui Daavid kasvoilleen maahan ja osoitti kunnioitusta."
Daavid osoitti kunnioitusta Saulille.
Saul oli kuningas, mutta hän yritti jatkuvasti tappaa Daavidin.
Muissa olosuhteissa Saul olisi tappanut Daavidin siihen paikkaan.
Saul oli antanut Daavidin vaimon toiselle miehelle, -
mutta silti Daavid heittäytyi maahan ja kumarsi Saulin edessä.
Voimme oppia tästä sen, että voimme kunnioittaa jonkun asemaa -
kunnioittamatta varsinaisesti häntä itseään tai hänen tekojaan.
Joudun tekemään tätä usein poliitikkojen kanssa.
Jakeissa Room. 13:1―7 sanotaan, että Jumala on asettanut heidät -
virkaansa ja että vastustaessamme heitä kapinoimme Jumalaa vastaan.
Meidän ei tarvitse totella käskyjä, jotka ovat Jumalan tahtoa vastaan, -
mutta emme saa myöskään kapinoida heitä vastaan.
Daavidkin kunnioitti Saulia, vaikka tämä oli tehnyt paljon pahaa.
"Ja Daavid sanoi Saulille: 'Miksi sinä kuuntelet ihmisten puhetta, -
jotka sanovat: 'Daavid hankkii sinulle onnettomuutta'?
Katso, näethän nyt omin silmin, kuinka Herra tänä päivänä -
antoi sinut minun käsiini luolassa, mutta minä säästin sinut, -
vaikka minua neuvottiin tappamaan sinut; sillä minä ajattelin: -
'Minä en satuta kättäni herraani; sillä hän on Herran voideltu'.
Katso itse, isäni, katso tätä viittasi liepeen kappaletta, -
joka on minun kädessäni. Kun minä leikkasin sen sinun viittasi liepeestä -
enkä sinua tappanut, niin ymmärrä siitä ja näe, ettei minulla ole tekeillä
mitään pahaa tai rikollista ja etten minä ole sinua vastaan rikkonut, -
vaikka sinä vainoat minua ottaaksesi minulta hengen.'"
Tässä on jälleen yksi hieno asia, jonka voimme oppia Daavidilta.
Moni ajattelee, että ellei hän puolusta itseään, hänen ylitseen kävellään.
Tämä olisikin totta, ellei olisi olemassa Jumalaa, -
joka sanoo hallitsevansa kaikkea, mitä tapahtuu ja joka ylentää sinut, -
jos nöyrryt Hänen edessään. Ellei Jumala puuttuisi asiaan, -
meidän pitäisi puolustaa itseämme, kun meistä puhutaan pahaa.
Mutta on olemassa Jumala, joka lupaa kunnioittaa niitä, -
jotka kunnioittavat Häntä. Jos vain hillitset itsesi, -
toimit niin kuin on oikein ja annat Jumalan puolustaa itseäsi, -
Hän huolehtii sinusta paremmin kuin itse osaisit huolehtia.
Tämänkin tärkeän asian voimme oppia Daavidin elämästä.
Daavidilla olisi ollut monestakin syystä täysi oikeus tappaa Saul.
Valta vaihtui tuolloin niin, että haastaja tappoi kuninkaan.
Lisäksi Saul yritti tappaa Daavidin, ja Daavidilla oli oikeus puolustautua.
Saulin tappaminen ei olisi ollut väärin.
Daavid olisi myös voinut kostaa Saulille vaimonsa takia.
Kukaan ei siis olisi syyttänyt Daavidia, jos hän olisi tappanut Saulin.
Saul oli kaiken lisäksi tässä vaiheessa jumalaton mies, -
ja kansalle olisi ollut parempi, jos Daavid olisi ollut vallassa.
Daavidilla oli siis monta hyvää syytä tappaa Saul, -
mutta hän kunnioitti Saulia ja sanoi, ettei tekisi pahaa Jumalan voidellulle.
Uskon, että Jumala puhuu nyt monille teistä, jos viitsitte kuunnella.
Teille on tehty pahaa, ja haluatte puolustautua.
Älkää tehkö niin.
Puhuin eilen puhelimessa erään miehen kanssa, -
jonka vaimo oli eronnut hänestä.
Vaimo yritti vahingoittaa häntä monin tavoin, -
mutta mies sanoi, ettei ollut vihainen vaan rukoili, että kaikki menisi hyvin.
Hän ei aio puolustaa itseään, vaikka vaimo puhuu hänestä pahaa.
Minäkin neuvoin häntä olemaan puolustautumatta, -
vaikka vaimo levittäisi huhuja, -
jotka voisivat vaikuttaa ihmisten mielipiteeseen hänestä.
Sanoin: "Anna Jumalan puolustaa itseäsi." Raamattukin sanoo: -
"Älkää itse kostako, rakkaani, vaan antakaa sijaa Jumalan vihalle, -
sillä kirjoitettu on: 'Minun on kosto, minä olen maksava, sanoo Herra'."
Jumala on opettanut tätä asiaa minulle monessa tilanteessa.
Nuorin poikani Peter oppi puhumaan vasta 3-vuotiaana.
Yritimme saada häntä puhumaan kaikin tavoin.
Olimme tulossa kylpyhuoneesta, jonka ovessa oli jäykkä jousi.
Peter yritti avata ovea itse, mutta se ei auennut.
Hän katsoi minua, ja tiesin, että hän halusi minun auttavan, -
mutta halusin hänen sanovan sen. Lisäksi hän piti ovenkahvasta kiinni -
niin tiukasti, että jos olisin tarttunut siihen ja avannut oven, -
hänen käsiinsä olisi sattunut. Niinpä sanoin hänelle: -
"Peter, en voi tehdä mitään ennen kuin päästät irti."
Samassa Jumala sanoi minulle, että minun kanssani oli samoin.
Hän ei voinut tehdä mitään ihmisille, jotka vastustivat minua, -
ennen kuin antaisin Hänen kostaa ja puolustautua puolestani.
Hän sanoi: "Minun on kosto, minä olen maksava".
Voisin todistaa päiväkausia siitä, että ihmiset, -
jotka ovat tehneet minulle pahaa, valehdelleet minusta -
ja polttaneet kirjojani, ovat tulleet tekemään sovinnon kanssani, -
koska en väitellyt heidän kanssaan.
Kerran olin Täyden evankeliumin liikemiesten kokouksessa, -
jossa mentorini Joe puhui viitenä päivänä aamuin illoin.
Joka kerta hän pyysi minua nousemaan ylös ja kertoi, -
kuinka Colorado Springs sai olla ylpeä siitä, että asuin täällä.
Joskus hän pyysi minua todistamaan tai tekemään jotain muuta.
Olin kuullut eräästä miehestä, joka vihasi minua -
ja kehotti polttamaan kirjani, mutten ollut tavannut häntä.
Konferenssin viimeisenä päivänä olin jälleen kertomassa todistustani, -
kun tämä mies tuli yleisön eteen. Siellä oli noin 500―600 ihmistä.
Hän kertoi kaikille väittäneensä, että olen paholaisesta, -
mutta menipä hän minne vain, siellä on joku, jota työni on siunannut.
Tuolla konferenssissakin Joe puhui minusta koko ajan.
Kaikkien edessä tuo mies polvistui, tarttui kenkiini ja pyysi, -
että antaisin hänelle anteeksi.
En koskaan puolustanut itseäni enkä arvostellut tuota miestä, -
ja Jumala hoiti asian yliluonnollisesti. Meistä tuli jopa ystävät.
Kävimme hänen luonaan syömässä ja menimme yhdessä kirkkoon.
Eräs toinen tunnettu pastori sanoi, että olin pahin kultti pitkään aikaan -
ja käski seurakuntalaisiaan hankkiutumaan eroon opetuksistani.
He tekivät tämän julkisesti.
Olin antanut heidän seurakunnalleen rahaa, kun he tarvitsivat sitä, -
siunannut heitä ja palvellut samassa konferenssissa heidän kanssaan.
En koskaan sanonut mitään pahaa heistä.
Sitten minua ja tuota pastoria haastateltiin samassa tv-ohjelmassa, -
ja hän sanoi katsovansa ohjelmaani päivittäin ja saavansa siitä paljon.
Viime kesänä hän soitti minulle, ja kävimme syömässä yhdessä.
Meistä tuli hyvät ystävät. Jumala teki tämän kaiken, en minä.
Tämä Daavidin luonteenpiirre on todella vaikuttava.
Hänhän osoitti kunnioitusta miehelle, joka yritti tappaa hänet -
ja joka oli antanut hänen vaimonsa toisen miehen vaimoksi.
Kaikki kehottivat häntä tappamaan Saulin armotta, -
mutta Daavid kunnioitti häntä. Miten se oli mahdollista?
Minäpä kerron. Psalmin 57 johdannossa sanotaan näin: -
"Veisuunjohtajalle; veisataan kuin: -
'Älä turmele'; Daavidin laulu, kun hän pakeni Saulia luolaan."
Se tarkoittaa, että Daavid kirjoitti tuon psalmin juuri tuosta tilanteesta, -
josta luimme 1. Samuelin kirjasta. Luetaan tuon psalmin jae 8.
"Jumala, minun sydämeni on valmis, minun sydämeni on valmis: -
minä tahdon veisata ja soittaa."
Daavid kirjoitti tämän tuossa luolassa. Mistä hän puhuu?
Heprean kielen sana kun, joka on käännetty sanalla valmis, -
merkitsee valmistautunutta, vakiintunutta ja juurtunutta.
Samaa sanaa on käytetty myös jakeessa 2. Aik. 12:14.
Siinä puhutaan Rehabeamista, Salomon pojasta -
ja Daavidin pojanpojasta.
Aluksi hän etsi Herraa, ja Herra sai hänet menestymään, -
mutta sitten "...hän teki sitä, mikä on pahaa, -
sillä hän ei kiinnittänyt sydäntänsä etsimään Herraa."
Sana, joka on käännetty tässä "kiinnittänyt" on sama sana, -
joka psalmissa 57 on käännetty "valmis".
Näistä jakeista huomaamme, että sydämemme on valmis, -
kun se on kiinnittynyt tai juurtunut Jumalaan.
Daavid oli valmis, hän oli kiinnittänyt sydämensä Jumalaan.
Tällainen valmistautuminen täytyy tehdä etukäteen.
Jos valmistat jollekulle illallisen, et odota siihen asti, että hän tulee, -
vaan ruokaa on valmisteltava jo etukäteen.
Meidän on etukäteen kiinnitettävä sydämemme siihen, -
mitä haluamme tehdä tai olla tekemättä.
Voisin opettaa tästä pitkään, ja olen tehnytkin niin.
Minulla on opetussarja aiheesta "Kuinka valmistaa sydämesi".
Voimme valmistaa tai juurruttaa sydämemme etukäteen.
Sementtikin jähmettyy aikanaan siihen muotoon, johon se on valettu, -
mutta aluksi se on juoksevaa, ja sitä voi muovata.
Voimme kiinnittää sydämemme Jumalaan niin, -
että kuljemme oikeaan suuntaan horjumatta oikealle tai vasemmalle.
Kaikki eivät ole oppineet tätä totuutta.
Ei kukaan herää aamulla ajatellen, että aikoo tehdä sinä päivänä syntiä.
Ei kukaan ajattele: "Tänään teen aviorikoksen", -
mutta monet heräävät aamulla eivätkä kiinnitä sydäntään Jumalaan.
He eivät päätä iloita Jumalan heille antamasta päivästä, -
kunnioittaa Jumalaa ja kulkea Hänen osoittamaansa suuntaan.
Koska he eivät tee tätä päätöstä, on mahdollista, -
että kiusauksen tullen he lankeavat.
Monikaan ei halua kapinoida Jumalaa vastaan, -
mutta harvat päättävät vakaasti palvella Jumalaa vielä huomennakin.
Voimme kiinnittää sydämemme niin, ettemme voi poiketa tieltä.
Tästä Daavid puhuu.
Kun Saul tuli tuohon luolaan, kaikki Daavidin miehet sanoivat: -
"Tapa hänet. Tästä päivästä Jumala on sinulle puhunut."
Daavid ei voinut tehdä sitä, koska oli jo päättänyt vakaasti, -
ettei yrittäisi omassa voimassaan toteuttaa profetiaa kuninkuudestaan.
Hän odottaisi, että Jumala toteuttaisi sen ja Saul kuolisi luonnollisesti -
tai vaikkapa taistelussa. Daavid ei tappaisi Saulia -
saadakseen häneltä vallan. Daavid oli tehnyt valintansa.
Jo sekin, että hän saattoi Saulin häpeään leikkaamalla tämän viittaa -
aiheutti hänelle tunnontuskia, ja niinpä hän polvistui Saulin edessä -
ja osoitti tälle kunnioitusta.
On tärkeää oppia, että voimme kiinnittää sydämemme Jumalaan -
niin, ettemme kerta kaikkiaan pysty toimimaan Hänen tahtoaan vastaan.
Joillekin teistä tämä ajatus ei ole koskaan edes tullut mieleen.
Monetkaan teistä eivät halua kapinoida Jumalan tahtoa vastaan.
Ette halua tehdä aviorikosta, valehdella tai varastaa, -
mutta ette ole sitoutuneet siihen, että ette tee niin.
Siksi teidän on mahdollista tehdä niin. Olette ehkä eri mieltä siitä, -
mitä kohta sanon, ja teillä on siihen oikeus, mutta minusta asia on näin.
Minun sydämeni on kiinnittynyt Jumalan tahdon toteuttamiseen, -
Jumalan etsimiseen ja Hänen palvelemiseensa.
Olen valmistanut sen.
Pyydän, että kuuntelette loppuun, mitä sanon, ennen kuin arvostelette.
Tämän vuoksi minun on mahdotonta tehdä aviorikosta tänään.
Tänään en pysty kääntymään Jumalaa vastaan tai varastamaan.
Nuo asiat ovat minulle mahdottomia.
Tiedän, että monien mielestä luulen itsestäni liikoja -
ja voin tehdä kaikkea tätä yhtä hyvin kuin kuka tahansa muukin.
Jossain vaiheessa voisin tehdä niin, mutta en tänään, koska olen valmis.
Jos lakkaisin etsimästä Herraa ja alkaisin hemmotella itseäni, -
tilanteeni muuttuisi ennen pitkää. En halua kokeilla, -
kuinka kauan siihen menisi, mutta joskus sydämeni muuttuisi.
Silloin voisin tehdä kaikkea sitä, mitä kuka tahansa muukin tekisi.
Tänään en kuitenkaan voi, sillä sydämeni on kiinnittynyt Herraan.
Daavid toimi juuri samoin. Hän oli valmistanut sydämensä.
Siksi hän ei voinut tappaa Saulia, vaikka kaikki kehottivat -
häntä tekemään niin. Se olisi tehnyt hänestä sankarin, mutta hän ei voinut.
Tämä on upea jaejakso ja yksi asia, jonka voimme oppia Daavidista.
Voimme kiinnittää sydämemme Jumalaan ja antaa Hänen hoitaa asiat.
Kerroin esimerkkejä ihmisistä, jotka arvostelivat minua julkisesti -
ja joiden mielen Jumala muutti. Voisin kertoa niitä lisääkin.
En ole taistellut heitä vastaan.
Joku sanoi joskus, että katkeruus ja anteeksiantamattomuus sydämessä -
on kuin joisit myrkkyä kuvitellen, että se vahingoittaa tuota toista.
Sinua se vahingoittaa, ei häntä. Uskon tähän vahvasti.
Siksi annan Jumalan huolehtia asioista ja jatkan itse eteenpäin.
Jumala eheyttää ihmissuhteet. Hän on tehnyt sen monesti.
Olen oppinut tämän Daavidilta. Katso, mitä siitä seurasi.
Saulin elämä päättyi tappioon. Hän kuoli taistelussa nöyryytettynä.
Daavidista tuli kuningas sitten, kun Jumala nosti hänet kuninkaaksi.
Daavid ei itse nostanut itseään. Elämänsä loppupuolella -
Daavid teki monia virheitä. Hän ei ollut paras mahdollinen isä, -
sillä monet hänen lapsistaan kääntyivät häntä vastaan.
Absalom jopa aloitti sisällissodan, jossa kuoli tuhansia israelilaisia.
Absalom itsekin kuoli siinä, mutta Daavid selvisi ihmeen kaupalla.
Hänellä oli huomattavasti vähemmän miehiä, -
mutta Jumala säästi hänet, -
sillä Hän on armollinen sille, joka osoittaa muille armoa, -
mutta armoton sille, joka on armoton, Jaak. 2:13.
Jos Daavid olisi tappanut Saulin ja ottanut valtakunnan haltuunsa, -
niin kuin ihmiset halusivat, hänelle olisi hurrattu, -
mutta hän olisi niittänyt sitä, mitä olisi kylvänyt.
Daavid kunnioitti kuningasta tämän aseman vuoksi, -
ja siksi Jumala kunnioitti ja armahti Daavidia.
Gal. 6:7 "Älkää eksykö, Jumala ei salli itseänsä pilkata; -
sillä mitä ihminen kylvää, sitä hän myös niittää."
Eräs toinen käännös sanoo, että hän niittää ainoastaan sitä.
Emme voi niittää sitä, mitä emme ole kylväneet. Armoton ei saa armoa.
Jos taas olemme armollisia, kunnioitamme väärintekijöitä, -
käännämme toisen posken ja siunaamme ja rakastamme niitä, -
jotka vihaavat meitä, Jumala ja ihmiset armahtavat meitä, -
kun itse töpeksimme ja ansaitsemme heidän vihansa.
Tämä on tärkeä asia. Daavid toimi samalla tavalla muulloinkin.
Hän otti keihään Saulin vierestä ja nousi sitten mäelle julistamaan, -
että olisi voinut tappaa Saulin, muttei tehnyt sitä, koska kunnioitti tätä.
Saul heittäytyi kasvoilleen maahan, alkoi itkeä ja tunnusti tietävänsä, -
että Jumala oli Daavidin kanssa ja antaisi valtakunnan tälle.
Hän teki näin, vaikka piti Daavidia vihollisenaan!
Lisäksi hän pyysi Daavidia armahtamaan lapsensa.
Jopa Daavidin vihollinen puhui hänestä hyvää.
Meidän on tärkeä oppia Daavidilta, -
kuinka voimme antaa Jumalan puolustaa itseämme.
Charis-koulussa ylistyksenjohtaja voi syventää suhdettaan Jumalaan.
Tulin siihen tulokseen, että Jumala on kutsunut minut tänne.
Toisen raamattukouluvuoteni jälkeen jatkoin täällä ylistyksenjohtajana.
Armon ja uskovan arvovallan ymmärtäminen on antanut minulle -
itsevarmuutta, kun johdan ylistykseen 800 ihmistä joka sunnuntai.
Voin johtaa ihmisiä rohkeasti Kristus-keskeiseen ylistykseen, -
kun tiedän, mitä Hän on tehnyt.
Charis-koulussa Sana herää eloon, suhde Jumalaan on ykkösasia -
ja elämä muuttuu pysyvästi.
Andrew Wommackin työ ja Charis. Muuta elämäsi. Muuta maailma.
Olen Andrew Wommack ja haluan kutsua sinut -
raamattukonferenssiimme Englannin Telfordiin 23.―26.5.2014.
Viime vuonna siihen osallistui tuhansia ihmisiä.
Pastori Duane Sheriff opettaa kanssani. Hän on loistava opettaja.
Minäkin opetan, ja Jamie laulaa.
Meillä on upeaa ylistystä sekä lasten ja nuorten ohjelmaa.
Konferenssista tulee hieno. Tervetuloa siis Telfordiin.
Olisi todella mukavaa, jos tulisit konferenssiimme.
Kun tulin tänne, olin uskonnollinen, olinhan ollut kristitty jo pitkään.
Oli paljon ajatuksia, joissa ei ollut järkeä. Niistä oli päästävä eroon.
Sitten aloin oppia uutta Sanasta, ja se kasvoi sisälläni. Se oli hienoa.
Ison-Britannian Charis-koulut odottavat sinua!
Saat niistä lisätietoa nettisivuiltamme.
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Sarjan neljä osa kertoo kantapään kautta oppimisesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Olet tervetullut tapaamaan Andrewia johonkin näistä tapahtumista: -
Huhtikuussa Andrew on Torontossa, Detroitissa ja Chicagossa.
Toukokuussa hän on Alankomaissa -
ja heinäkuussa Pohjois-Carolinassa, Washingtonissa ja Okhalomassa.
Lisätietoja tapahtumista alueellasi saat nettisivuiltamme.
MUUTA ELÄMÄSI. MUUTA MAAILMA.
Suomennos: Anni Lähteenmäki